Document ID: 32007R0158

KOMISIJAS REGULA (EK) Nr. 158/2007
(2007. gada 16. februāris),
ar ko groza Regulu (EK) Nr. 1358/2003 attiecībā uz Kopienas lidostu sarakstu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 27. februāra Regulu (EK) Nr. 437/2003 par statistikas pārskatiem attiecībā uz pasažieru, kravu un pasta gaisa pārvadājumiem (1), un jo īpaši tās 10. pantu,
tā kā:
(1)
Atbilstoši Regulas (EK) Nr. 437/2003 10. pantam Komisijai jānosaka kārtība, kādā pielāgo regulas pielikumos iekļautās specifikācijas.
(2)
Gaisa pārvadājumu [nozares] attīstības rezultātā saskaņā ar Komisijas Regulas (EK) Nr. 1358/2003 (2) I pielikumā izklāstītajiem noteikumiem ir jāatjaunina Kopienas lidostu saraksts un lidostu kategorijas, kas noteiktas minētajā pielikumā.
(3)
Tādēļ Regulā (EK) Nr. 1358/2003 jāizdara attiecīgi grozījumi.
(4)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EK) 437/2003 3. panta 2. un 3. punkta vajadzībām Kopienas lidostu sarakstu, izņemot tās lidostas, kurās notiek tikai neregulāra komerciāla satiksme, un lidostu kategorijas, kā norādīts Regulas (EK) Nr. 1358/2003 I pielikumā, kas grozīts ar Regulas (EK) Nr. 546/2005 (3) II pielikumu, aizstāj ar šīs regulas pielikumā izklāstīto sarakstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. februārī

Labels: 12
8